paragraph_text: Grand Banks poznat je kao ribarsko područje, ali je prepoznatljiv i po nepredvidivom moru na kojem se dogodilo nekoliko velikih katastrofa. Na njegovom području susreću se hladna labradorska i topla golfska struja iznad kojih zračne mase često izazivaju guste magle, a velike oluje i povremeni ledenjaci dodatna su opasnost za brodove i ribare.